
Pakalpojuma pamatojums un atbilstība normatīvajiem aktiem
Rīgas valstspilsētas pašvaldības Pilsētas attīstības departaments (turpmāk – Pasūtītājs) veic Publiskās ārtelpas vadlīniju un dažādu teritoriju konceptplānu izstrādi, kā arī sadarbībā ar citām pašvaldības struktūrvienībām īsteno dažādus publiskās ārtelpas labiekārtošanas projektus. Lai izstrādātu detalizētus publiskās ārtelpas daļu (ielu, apstādījumu, norāžu, ārtelpas mēbeļu u.c.) tipveida risinājumus, publiskās ārtelpas koncepcijas, labiekārtojuma izvietojuma shēmas un projektus, kā arī esošu pilsētvides elementu kartējumus un vizuālās komunikācijas materiālus, jāpiesaista kartogrāfijas pakalpojumu sniedzējus.

Darba mērķis
	Pasūtītāja mērķis ir noslēgt līgumus ar pieredzējušu, augsti kvalificētu Piegādātāju, kurš var pēc Pasūtītāja pieprasījuma sniegt kartogrāfijas pakalpojumus un konsultācijas savā profesionālajā jomā (turpmāk — Pakalpojums).

Darba uzdevumi
Veikt dažādu pilsētvides elementu (piemēram, rekreācijas laukumi, labiekārtojuma elementi, publiskās mākslas darbi, dažādi apbūves raksturlielumi) apkopošanu datu bāzēs, kartēšanu (ieskaitot objektu apsekošanu dabā), analīzi un vizualizēšanu ĢIS vidē.
Veikt dažādos pētījumos iegūto un projektos radīto datu pārveidošanu telpiskajos datos ĢIS vidē, to pārkārtošanu un noformēšanu atbilstoši Pasūtītāja norādījumiem.
Sagatavot kartogrāfiskus materiālus dažādu mērogu teritorijas plānošanas dokumentiem.
Sniegt konsultācijas par iespējamiem kartogrāfijas risinājumiem dažādos projektos.

Pakalpojumu sniegšanas kārtība un termiņi
 Pakalpojumi sniedzami periodiski, pēc Pasūtītāja pieprasījuma. Izpildītājs uzsāk darba izpildi pēc Pasūtītāja darba uzdevuma saņemšanas e-pasta formātā.
 Pasūtītājs darba uzdevumā norāda Izpildītājam nepieciešamo pamatinformāciju darba veikšanai un tam pievieno izmantojamās datnes.
 Pēc katra darba uzdevuma saņemšanas Izpildītājs 2 (divu) darba dienu laikā informē Pasūtītāju par darba izpildei nepieciešamo laiku. Darba izpilde jāuzsāk ne vēlāk kā 2 (divu) nedēļu laikā pēc Pasūtītāja uzdevuma saņemšanas.
 Par katra darba izpildes termiņu Pasūtītājs un Izpildītājs vienojas atsevišķi, to fiksējot savstarpējā e-pasta sarakstē.
 Darba izpildes laikā Izpildītājs vismaz 1 (vienu) reizi saskaņo iespējamos risinājumus ar Pasūtītāju.
 Izpildītājs paveiktos darbus nodod digitālā formātā, nosūtot tos uz Pasūtītāja e-pasta adresi.
 Par konsultāciju sniegšanas laiku Pasūtītājs un Izpildītājs vienojas mutiski vai e-pasta sarakstē.
 Aptuvenais pakalpojumu sniegšanai nepieciešamais laiks – 8 (astoņas) līdz 16 (sešpadsmit) stundas nedēļā.

